Donate/Questions/el

Τι είναι το Ίδρυμα Wikimedia;
Το Wikimedia Foundation Inc. είναι ο μητρικός οργανισμός διάφορων εγχειρημάτων ελεύθερου περιεχομένου, με πιο αξιοσημείωτη την Wikipedia, τη βραβευμένη ηλεκτρονική εγκυκλοπαίδεια. Προσπαθούμε να φέρουμε το εκπαιδευτικό υλικό από αυτά τα εγχειρήματα σε ανθρώπους σε όσες μορφές μπορέσουμε. Ιδιαίτερα, θέλουμε να βοηθήσουμε μη προνομιούχες κοινότητες με περιορισμένη σύνδεση στο Διαδίκτυο να έχουν πρόσβαση σε ελεύθερο περιεχόμενο και να συνεισφέρουν σε αυτό. Έχουμε περισσότερους από 300 διακομιστές που φιλοξενούν τα εγχειρήματά μας, καθώς και όλα τα συσχετικά ονόματα περιοχής (domain names) και εμπορικά σήματα. Τα εγχειρήματά μας είναι χωρίς χρέωση και χωρίς διαφημίσεις. Υποστηρίζουμε τη στρατηγική ανάπτυξη του λογισμικού MediaWiki και των συσχετισμένων εργαλείων που επιτρέπουν τη συμμετοχή περισσότερων ανθρώπων, ή που επιτρέπουν την υπάρχουσα κοινότητα εθελοντών να δουλεύει πιο αποτελεσματικά. Αυτό συμπεριλαμβάνει εργαλεία που έχουν σχέση ειδικά με τη διασφάλιση ποιότητας. Αναπτύσσουμε εκπαιδευτικούς πόρους, υποστηρίζουμε εκπαιδευτικά εργαστήρια, και πασχίζουμε να σκεφτόμαστε ευφυώς άλλους τρόπους για να προσελκύουμε καινούργιους συνεισφέροντες, και να μεγαλώσουμε το Wikimedia σαν διεθνές κίνημα για ελεύθερη γνώση.

Σε όλα αυτά, υποστηριζόμαστε από τοπικά παραρτήματα οργανωμένα σε πολλές διάφορες χώρες.

Πίσω στην κορυφή – Δωρίστε τώρα

Πού μπορώ να μάθω περισσότερα για τις πρόσφατες δραστηριότητές σας;
Για το οικονομικό έτος 2007-08, σας παρακαλούμε να συμβουλευτείτε τον Ετήσιο ισολογισμό μας.

Πίσω στην κορυφή – Δωρίστε τώρα

Είστε φιλανθρωπικό ίδρυμα;
Ναι. Το Wikimedia είναι ένα μη κερδοσκοπικό φιλανθρωπικό νομικό πρόσωπο συγκροτημένο σύμφωνα με τους νόμους της Φλόριντα των ΗΠΑ και φυσικά εντοπισμένο στο Σαν Φρανσίσκο, Καλιφόρνια (ΗΠΑ). Με πλήρη λογιστικό έλεγχο, το Ίδρυμα Wikimedia τώρα είναι καταχωρημένο ως φιλανθρωπικός οργανισμός στο Guidestar και τους ιστοτόπους με τους οποίους συνεργάζεται. Το Ίδρυμα Wikimedia έχει καθεστώς εξαίρεσης φόρων 501(c)(3) στις Ηνωμένες Πολιτείες.

Η ύπαρξη του Ιδρύματος Wikimedia ανακοινώθηκε επίσημα από τον ιδρυτή της Βικιπαίδειας Jimmy Wales στις 20 Ιουνίου 2003. Το καταστατικό του Wikimedia Foundation Inc. είναι διαθέσιμο διαδικτυακά.

Πολλά παραρτήματα επίσης είναι φιλανθρωπικά σύμφωνα με τους νόμους της χώρας τους, δείτε εδώ για λεπτομέρειες.

Πίσω στην κορυφή – Δωρίστε τώρα

Γιατί θα έπρεπε να κάνω δωρεά στο Ίδρυμα Wikimedia;
Η δουλειά του Ιδρύματος Wikimedia είναι να παρέχει εύκολη πρόσβαση σε πληροφορίες, για ανθρώπους από όλο τον κόσμο - δωρεάν, και χωρίς διαφημίσεις. Σαν μη κερδοσκοπικός οργανισμός, εξαρτάται από τη βοήθειά σας για να το κάνει αυτό. Οι δωρεές σας υποστηρίζουν άμεσα μερικά από τα πιο δημοφιλή συλλογικά επεξεργασμένα εγχειρήματα αναφοράς στον κόσμο, στα οποία συμπεριλαμβάνεται κι η Wikipedia, ένας από τους δέκα πιο δημοφιλείς ιστοτόπους στον κόσμο και η μεγαλύτερη εγκυκλοπαίδεια που έχει συνταχθεί σε όλη την ανθρώπινη ιστορία.

Πίσω στην κορυφή – Δωρίστε τώρα

Ποια εγχειρήματα υποστηρίζετε;
Το Ίδρυμα Wikimedia υποστηρίζει την Wikipedia, μια ηλεκτρονική εγκυκλοπαίδεια και έναν από τους δέκα πιο δημοφιλείς ιστοτόπους παγκοσμίως. Από την ίδρυση της Wikipedia τον Ιανουάριο του 2001, και την συγκρότηση του Ιδρύματος Wikimedia τον Ιούνιο του 2003, η ανάπτυξή μας είναι συγκλονιστική. Η αγγλόφωνη Wikipedia, το πρώτο μας εγχείρημα, έχει επεκταθεί σε περισσότερα από άρθρα στις μέρες μας. Οι εκδόσεις της Wikipedia σε όλες τις γλώσσες μαζί περιλαμβάνουν άρθρα.

Εκτός από την Wikipedia, το Ίδρυμα Wikimedia υποστηρίζει επίσης:


 * τα Κοινά (Commons), μια συλλογή πολυμέσων που περιέχει περισσότερες από εικόνες, βίντεο και αρχεία ήχων ελεύθερης χρήσης
 * τα Βικιβιβλία (Wikibooks), ένα εγχείρημα για τη δημιουργία δωρεάν διδακτικών εγχειριδίων
 * το Βικιλεξικό (Wiktionary), ένα πολύγλωσσο λεξικό και θησαυρό
 * τη Βικιθήκη (Wikisource), μια βιβλιοθήκη πρωτογενών κειμένων
 * τα Βικινέα (Wikinews), έναν ιστότοπο δημοσιογραφίας των πολιτών
 * το Βικιεπιστήμιο (Wikiversity), μια αλληλεπιδραστική παιδαγωγική πλατφόρμα
 * τα Βικιφθέγματα (Wikiquote), μια συλλογή από αποφθέγματα
 * τα Βικιείδη (Wikispecies), έναν κατάλογο της ζωής

Πρωτοστατούμε και υποστηρίζουμε την ανάπτυξη του [//mediawiki.org/ MediaWiki], του λογισμικού ανοικτού κώδικα για wiki, που βρίσκεται πίσω από σχεδόν όλα τα δημόσιά μας wiki. Βοηθάμε στην οργάνωση ενημερωτικών και κοινοτικών εκδηλώσεων, για να ενθαρρύνουμε ανθρώπους να συνεισφέρουν στα εγχειρήματά μας, και παρέχουμε [//static.wikipedia.org/ διαθέσιμα για κατέβασμα αντίγραφα] και [//download.wikimedia.org/ αρχεία της βάσης δεδομένων] του περιεχομένου της Wikipedia.

Περισσότερες πληροφορίες μπορούν να βρεθούν στη σελίδα για τα εγχειρήματά μας.

Πίσω στην κορυφή – Δωρίστε τώρα

Πως λειτουργεί το Ίδρυμα;
Το Ίδρυμα Wikimedia έχει προσωπικό ατόμων, που καθοδηγείται από την Εκτελεστική Διευθύντρια, Sue Gardner. Το προσωπικό υποστηρίζει την εργασία των εκατοντάδων χιλιάδων εθελοντών που συνεισφέρουν υλικό στις κοινότητες Wikimedia. Υποστηρίζεται επίσης από αμέτρητους εθελοντές που συμμετέχουν μέσω επιτροπών, σαν ειδικευόμενοι, ή σε ειδική βάση.

To Διοικητικό Συμβούλιο διατυπώνει την αποστολή και το όραμα του Ιδρύματος Wikimedia, επιβλέπει και βοηθάει να αναπτυχθούν μακροπρόθεσμα σχέδια, παρέχει εποπτεία, και υποστηρίζει τις προσπάθειες συγκέντρωσης χρημάτων του Ιδρύματος Wikimedia. Είναι η ύστατη οργανωτική αρχή του Ιδρύματος Wikimedia όπως ορίζεται στο καταστατικό του. Δείτε τις Συνεδρίες για δημοσιευμένα πρακτικά του Συμβουλίου και τις Αποφάσεις για δημοσιευμένες αποφάσεις του Συμβουλίου. Το Συμβούλιο εκλέγεται μερικώς από την κοινότητα των συνεισφερόντων στα εγχειρήματα Wikimedia. Το Συμβούλιο υποστηρίζεται από ένα Συμβουλευτικό Συμβούλιο, του οποίου πρόεδρος είναι η Angela Beesley.

Έχουμε ένα γραφείο, που βρίσκεται στο Σαν Φρανσίσκο, στην Καλιφόρνια (ΗΠΑ), στο οποίο δουλεύουν οι περισσότεροι εργαζόμενοί μας. Όλα τα υπόλοιπα μέλη του Συμβουλίου καθώς και το υπόλοιπο προσωπικό εργάζονται εξ αποστάσεως.

Επιδιώκουμε να λειτουργούμε με υψηλή διαφάνεια, και έχουμε δημοσιεύσει σημαντικές πολιτικές καθώς και οικονομικές ενημερώσεις.

Πίσω στην κορυφή – Δωρίστε τώρα

Πώς ξοδεύονται τα εισοδήματα;
Μια λεπτομερής επισκόπηση των σχεδιασμένων μας δαπανών βρίσκεται στους οικονομικούς ισολογισμούς.

Οι οικονομικοί ισολογισμοί μας ελέγχθηκαν λογιστικά για τα οικονομικά έτη 2004, 2005 και 2006 από την Gregory Sharer & Stuart (www.gsscpa.com) και είναι σύμφωνοι με γενικά αποδεκτές λογιστικές αρχές.

Σύνδεσμοι προς τους οικονομικούς ισολογισμούς:

Οι τελευταίες οικονομικές πληροφορίες βρίσκονται στον Οικονομικό ισολογισμό.

Πίσω στην κορυφή – Δωρίστε τώρα

Πώς χρηματοδοτείται το Ίδρυμα Wikimedia;
Το Wikimedia χρηματοδοτείται κυρίως μέσω δωρεών από δεκάδες χιλιάδες άτομα, αλλά και από μερικές χορηγήσεις και δωρεές διακομιστών και παραχωρήσεις (δείτε ευεργέτες).

Το Ίδρυμα Wikimedia λαμβάνει δωρεές από περισσότερες από 50 χώρες από όλον τον κόσμο. Αν και οι ατομικές δωρεές είναι σχετικά μικρές, ο αριθμός τους και μόνο έχει διασφαλίσει την επιτυχία μας.

Προς το παρόν δεν σκεφτόμαστε τις διαφημίσεις ως πόρο εισοδήματος.

Το Ίδρυμα Wikimedia έχει καθεστώς εξαίρεσης φόρων 501(c)(3) στις Ηνωμένες Πολιτείες. Οι δωρεές από άλλες χώρες μπορεί επίσης να αφαιρούνται από το φορολογητέο εισόδημα. Δείτε αφαίρεση δωρεών για λεπτομέρειες. Παρακαλούμε δείτε τη σελίδα οικονομικής υποστήριξής μας για λεπτομέρειες για δωρεές μέσω του PayPal, του MoneyBookers ή με ταχυδρομείο. Για όλα τα άλλα είδη δωρεών, παρακαλούμε να έρθετε σε επαφή μαζί μας στη διεύθυνση donate@undefinedwikimedia.org.

Πίσω στην κορυφή – Δωρίστε τώρα

Πόσα χρήματα ελπίζετε να συγκεντρώσετε;
Για το οικονομικό έτος που αρχίζει στις 1 Ιουλίου 2008 και τελειώνει στις 30 Ιουνίου 2009, έχουμε προϋπολογισμό $5.9 εκατομμυρίων σε έξοδα, και ένα ετήσιο λειτουργικό απόθεμα $1,36 εκατομμυρίων. Ελπίζουμε να συγκεντρώσουμε $6 εκατομμύρια μέσω της ετήσιας εκστρατείας μας. Ελπίζουμε να συγκεντρώσουμε το υπόλοιπο εισόδημα από τις άλλες μας δραστηριότητες για οικονομική υποστήριξη στη διάρκεια του οικονομικού έτους, και με επιχειρηματική ανάπτυξη (όπως η άδεια χρήσης του ονόματος και του λογοτύπου της Wikipedia για εμπορικές χρήσεις. Περισσότερες λεπτομέρειες για τα οικονομικά μας βρίσκονται στον οικονομικό ισολογισμό, ιδιαίτερα, στην.

Πίσω στην κορυφή – Δωρίστε τώρα

Ποιος άλλος σας υποστηρίζει σε αυτό το στόχο;
Δωρητές και χρήστες σαν εσάς συνεισφέρουν το μεγαλύτερο μέρος των δωρεών μας. Μερικά άτομα, ιδιωτικά ιδρύματα και ανώνυμες εταιρίες έχουν δώσει γενναιόδωρα μεγάλες δωρεές. Φαίνονται στη σελίδα μας, Donate/Benefactors/el.

Πίσω στην κορυφή – Δωρίστε τώρα

Ποιοί είναι οι συγκεκριμένοι στόχοι που θέλετε να επιτύχετε σε αυτό το οικονομικό έτος;
Ο πρώτος και σημαντικότερος προγραμματικός μας στόχος είναι να μπορέσουμε να διατηρήσουμε τη Βικιπαίδεια και τα άλλα εγχειρήματά μας στο διαδίκτυο, χωρίς χρέωση και χωρίς διαφημίσεις. Η κίνηση στους ιστοτόπους μας συνεχίζει να αυξάνει γοργά κάθε χρόνο: σήμερα, περισσότεροι από 250 εκατομμύρια άνθρωποι μας επισκέπτονται κάθε μήνα. Ελπίζουμε ότι θα είναι πολλοί περισσότεροι την ίδια εποχή της επόμενης χρονιάς. Η δωρεά σας θα μας βοηθήσει να πληρώσουμε για εξυπηρετητές, προσωπικό λειτουργίας, εύρος ζώνης, και τα σχετικά. Αυτή τη χρονιά, ελπίζουμε επίσης να μεγαλώσουμε την αποθηκευτική μας ικανότητα έτσι ώστε να επιτραπεί η ευρύτερη χρήση βίντεο και ήχου στη Wikipedia.

Απασχολούμε επίσης πολλούς προγραμματιστές έτσι ώστε να βελτιώνεται συνεχώς η εμπειρία της Wikipedia για τους αναγνώστες, και να μπορεί η παγκόσμια κοινότητα εθελοντών μας, που αριθμεί περισσότερους από 100.000 ανθρώπους, να συνεισφέρει πιο αποτελεσματικά. Αυτό συμπεριλαμβάνει την ανάπτυξη εργαλείων για την επισήμανση της ποιότητας του περιεχομένου, απλοποιήσεις της διεπαφής επεξεργασίας, βελτιώσεις στη διαδικασία επιφόρτωσης πολυμέσων, καλύτερο χειρισμό εμπλουτισμένων μέσων, αναλυτικά στατιστικά κλπ.

Θέλουμε να εξασφαλίσουμε ότι όλοι μπορούν να έχουν πρόσβαση στο περιεχόμενό μας με κάποια μορφή. Γνωρίζατε ότι μπορείτε να "κατεβάσετε" ολόκληρη τη Wikipedia και να τη χρησιμοποιήσετε για οποιονδήποτε σκοπό; Παρέχουμε αυτή την υπηρεσία δωρεάν έτσι ώστε να βοηθήσουμε άλλους οργανισμούς, όπως το εγχείρημα One Laptop Per Child, να δημιουργήσουν μη διαδικτυακές εκδόσεις. Βελτιώνουμε επίσης την πρόσβαση μέσω κινητού τηλεφώνου, προσθέτουμε την εξαγωγή περιεχομένου σε μορφή PDF, και οικοδομούμε στρατηγικές σχέσεις έτσι ώστε να βοηθήσουμε τους ανθρώπους με καθόλου ή περιορισμένη πρόσβαση στο διαδίκτυο.

Τέλος, αλλά όχι και λιγότερο σημαντικό, το Ίδρυμα Wikimedia υπάρχει για να υποστηρίζει μια παγκόσμια κοινότητα εθελοντών που προωθεί το σκοπό της ελεύθερης γνώσης. Ο οργανισμός υποστηρίζεται τώρα από διεθνή παραρτήματα - τα δυο πιο πρόσφατα δημιουργημένα είναι αυτά της Βραζιλίας και της Ινδονησίας. Αυτοί οι οργανισμοί, που διευθύνονται σχεδόν αποκλειστικά από εθελοντές, αντιπροσωπεύουν μια παγκόσμια "επί τόπου" παρουσία. Το Ίδρυμα Wikimedia υποστηρίζει τα παραρτήματα επιθεωρώντας τα οργανωτικά καταστατικά και διαδικασίες τους, παρέχοντας συμβουλές πάνω στη συγκέντρωση χρημάτων και την επιχειρηματική ανάπτυξη, διαμοιράζοντας πόρους δημοσίων σχέσεων, δημιουργώντας πρότυπα για εκδηλώσεις και άλλα προγράμματα δραστηριοτήτων, και ούτω καθ' εξής.

Τα παραρτήματα είναι το κλειδί στο να προσκαλούνται όλο και περισσότεροι άνθρωποι να συμμετάσχουν στο έργο μας. Για παράδειγμα, βοηθούμε τα παραρτήματα Αργεντινής και Σουηδίας να οργανώσουν εκδηλώσεις "Wikipedia Academy" το Νοέμβρη: συνέδρια wiki όπου οι άνθρωποι μαθαίνουν πώς να συνεισφέρουν στη Wikipedia. Το αργεντίνικο παράρτημα θα οργανώσει επίσης στο Μπουένος Άιρες την Wikimania 2009, ένα ετήσιο συνέδριο που φέρνει πιο κοντά εκατοντάδες ανθρώπους που συζητούν για το μέλλον της ελεύθερης γνώσης. Και δουλεύουμε με το παράρτημα της Γερμανίας στα πιλοτικά εργαστήρια "Wikipedia Trainer", όπου οι άνθρωποι μαθαίνουν πως να διδάξουν σε άλλους τον τρόπο συνεισφοράς στη Wikipedia.

Η δέσμευσή μας είναι να χρησιμοποιήσουμε τη δωρεά σας με τρόπους που θα μας βοηθήσουν να πετύχουμε το συνολικό όραμά μας: έναν κόσμο όπου κάθε ανθρώπινο ον μπορεί να μοιραστεί ελεύθερα το σύνολο της ανθρώπινης γνώσης.

Οργανωτικά, αυτοί οι στόχοι εκφράζονται ως εξής:


 * 1) Επίτευξη οργανωτικής ωριμότητας
 * 2) Επίτευξη οικονομικής αειφορίας
 * 3) Ενθάρρυνση και διεύρυνση της συμμετοχής
 * 4) Αύξηση της ποιότητας και της αντίληψης της ποιότητας
 * 5) Αύξηση της διανομής πέρα από τη Wikipedia.

Πίσω στην κορυφή – Δωρίστε τώρα

Τι θα συμβεί αν δεν πετύχετε το στόχο σας;
Θα αξιολογήσουμε άλλες ευκαιρίες οικονομικής υποστήριξης μετά τον Ιανουάριο. Με το προσωπικό οικονομικής ενίσχυσης που πρόσφατα προσλάβαμε στο Ίδρυμα, έχουμε περισσότερες επιλογές και περισσότερες διόδους να εξερευνήσουμε προκειμένου να καλύψουμε τυχόν έλειμμα στο εισόδημά μας. Μια δεύτερη, μικρότερη οικονομική καμπάνια μπορεί να προγραμματιστεί το Μάρτιο.

Πίσω στην κορυφή – Δωρίστε τώρα

Πως θα επηρεαστούν τα σχέδιά σας από την παγκόσμια οικονομική κρίση;
Είναι κοινή γνώση πως το υποσύνολο των δωρεών που επηρεάζεται ευκολότερα σε μια προβληματική οικονομία είναι οι μεγάλες δωρεές που γίνονται για πρώτη φορά. Αυτό συμβαίνει επειδή αν, χρονιά τη χρονιά, ένας δωρητής δίνει σε έναν οργανισμό ένα εκατομμύριο δολάρια κάθε χρόνο, είναι δύσκολο να μικρύνει αυτή τη δωρεά ξαφνικά. Αλλά αν ένας δωρητής σκοπεύει να δωρίσει για πρώτη φορά, και σε κανονικές συνθήκες θα σκεφτόταν μια δωρεά του ενός εκατομμυρίου, είναι σχετικά ευκολότερο να δώσει λιγότερα, επειδή δεν έχει δημιουργήσει ακόμα προσδοκίες.

Αυτή η ευκολία επηρεασμού αποτελεί κακά νέα για μας, καθώς διαθέτουμε μια πολύ μικρή ομάδα μεγάλων δωρητών, την οποία καλείται να επεκτείνει η Rebecca Handler, που προσλάβαμε πρόσφατα για αυτό το σκοπό. Δεν είναι εύκολη εποχή για να προσπαθεί κανείς κάτι τέτοιο.

Είναι επίσης κοινή γνώση ότι οι "μικρές δωρεές" (που αποτελούν τον κύριο όγκο των αποδοχών μας κατά τις οικονομικές εκστρατείες) μένουν σχετικά αδιάφορες σε μια οικονομική αναταραχή, εκτός αν η αναταραχή γίνει πολύ μεγάλη, και διαφανεί ότι θα διαρκέσει πολύ καιρό. Οι χορηγήσεις του Ιδρύματος θεωρούνται σχετικά απρόσβλητες από μια οικονομική ύφεση. Τα προγράμματα χορηγήσεων από εταιρίες θεωρούνται ημιευαίσθητα, γιατί οι προϋπολογισμοί μερικών από αυτά εξαρτώνται από την οικονομική επίδοση του ίδιου του οργανισμού. Σε οικονομικά δύσκολους καιρούς επίσης, οι φιλανθρωπικές δωρεές χρημάτων ανακατευθύνονται κάπως από φιλανθρωπίες όπως μουσεία και σχολεία, προς αυτές που φροντίζουν για πιο βασικές ανάγκες, όπως η στέγη και η σίτιση.

Ποια θα είναι λοιπόν η αντίδρασή μας, στην περίπτωση που οι δωρεές μειωθούν; Βασικά, μπορούν να γίνουν μόνο δυο πράγματα: να μειωθούν τα έξοδα, και να αναζητηθούν νέοι τρόποι αύξησης της χρηματοδότησης.

Η μείωση των εξόδων αφορά συγκεκριμένα πράγματα: αν κρινόταν αναγκαίο, η Εκτελεστική Διευθύντρια θα επέβαλε πάγωμα στις μη αναγκαίες δαπάνες. Το πάγωμα μπορεί να είναι "μαλακό" -π.χ. αναστολή της χρήσης συμβούλων και άλλων μη αναγκαίων δαπανών, περιορισμό των ταξιδιών και αναβολή των νέων προσλήψεων όπως του Γενικού Διοικητή Προγραμμάτων, έως "αυστηρό", π.χ. αναβολή αγορών τεχνολογικού υλικού, ακύρωση δαπανών για εξώστρεφες δραστηριότητες κλπ. Θα βλέπαμε τι θα ήταν αναγκαίο.

Θα δουλεύαμε επίσης πάνω στην εύρεση νέων τρόπων να αυξήσουμε το εισόδημα, για παράδειγμα εστιάζοντας περισσότερο σε ιδρύματα χορηγήσεων τα οποία, όπως σημειώθηκε, θεωρούνται λιγότερο επηρεαζόμενα από την ύφεση. Εδώ θα μας βοηθούσαν περισσότερες πληροφορίες: για παράδειγμα, αν οι μεγάλες δωρεές φανεί ότι είναι απρόσβλητες από την ύφεση, ενώ οι μικρές δωρεές μειώνονται, θα στρέφαμε την προσοχή μας στις μεγάλες δωρεές.

Σε αυτό το σημείο, ολόκληρος ο οργανισμός αυξάνει την προτεραιότητα του να "βγάλουμε λεφτά". Αν αμφιταλαντευόμαστε για το αν θα βάλουμε δυνάμεις στην Πρωτοβουλία Α ή την Πρωτοβουλία Β, και η Πρωτοβουλία Α θα φέρει λεφτά ενώ η Β όχι, η Α είναι λίγο ψηλότερα στη λίστα προτεραιοτήτων μας απ' ότι θα ήταν δυο μήνες πριν.

Πίσω στην κορυφή – Δωρίστε τώρα

Πώς δωρίζω?
Για να δωρίσετε, παρακαλούμε επισκεφθείτε τη σελίδα οικονομικής υποστήριξής μας. Μπορείτε να δωρίσετε με κάθε μεγάλη πιστωτική κάρτα (συμπεριλαμβανομένων των VISA, Mastercard, Discover ή American Express), PayPal, Moneybookers, τραπεζικό έμβασμα, ή στέλνοντας επιταγή στο Ίδρυμα. Οι επιλογές μας για δωρεές υποστηρίζουν τα περισσότερα νομίσματα (αν και όχι όλα).

Πίσω στην κορυφή – Δωρίστε τώρα

Πού στέλνω επιταγές;
Στείλτε επιταγές στην:

Η προτίμησή μας είναι για επιταγές σε αμερικάνικα δολάρια, από τραπεζικούς λογαριασμούς στις ΗΠΑ. Επιταγές σε νομίσματα εκτός από αμερικάνικα δολάρια, ή από τραπεζικούς λογαριασμούς έξω από τις ΗΠΑ, μπορεί να είναι πολύ ακριβές για να τις διεκπεραιώσουμε, κάτι που μειώνει την αξία του δώρου σας. Αν δεν έχετε τραπεζικό λογαριασμό στις ΗΠΑ, μπορείτε να μεγιστοποιήσετε την αξία της δωρεάς σας με το να δώσετε μέσω Paypal ή εμβάσματος.

Πίσω στην κορυφή – Δωρίστε τώρα

Μπορώ να κάνω δωρεά μετοχών στο Ίδρυμα Wikimedia;
Το Ίδρυμα Wikimedia δέχεται δωρεές μετοχών. Μπορείτε να κάνετε δωρεά μεταφέροντας μετοχές από τη δική σας χρηματιστική εταιρία στη δική μας με το να δώσετε στο χρηματομεσίτη σας το όνομά μας, τον αριθμό του λογαριασμού επένδυσης και τον αριθμό του λογαριασμού εκκαθάρισης στο DTCC.


 * Wikimedia Foundation, Inc.
 * Suntrust Bank
 * Αριθμός λογαριασμού επένδυσης FER137812
 * Αριθμός λογαριασμού εκκαθάρισης στο DTCC 0226

Επίσης δεχόμαστε πιστοποιητικά μετοχών οπισθογραφημένα με εγγύηση της υπογραφής. Παρακαλούμε, στείλτε πιστοποιητικά στον:


 * Marc S. Sanders
 * 401 E. Jackson Street, 19th Floor
 * Tampa, FL 33602

Πίσω στην κορυφή – Δωρίστε τώρα

Εκπίπτουν από την φορολογία οι δωρεές μου;
Παρακαλούμε συμβουλευτείτε τον κατάλογο χωρών για λεπτομέρειες σχετικά με την έκπτωση φόρου.

Πίσω στην κορυφή – Δωρίστε τώρα

Αν κάνω δωρεά, πως παίρνω την φορολογική μου απόδειξη;
Οποιοσδήποτε δωρίζει μέσω paypal ή πιστωτικής κάρτας θα λάβει απόδειξη μέσω e-mail εφόσον η διεύθυνση e-mail συμπεριλήφθηκε με την δωρεά. Δωρεές μέσω επιταγής άνω των $50 θα λάβουν απόδειξη μέσω ταχυδρομείου αν είναι γνωστή μια διεύθυνση του δωρητή. Μπορείτε επίσης να μας ζητήσετε απόδειξη για την δωρεά σας γράφοντάς μας στο giving@undefinedwikimedia.org (παρακαλούμε συμπεριλάβετε τις πληροφορίες επαφής σας, τον τρόπο που χρησιμοποιήσατε για να κάνετε δωρεά, και το ποσό της δωρεάς σας).

Πίσω στην κορυφή – Δωρίστε τώρα

Μπορώ να κάνω μια στοχευμένη ή περιορισμένη δωρεά για να χρησιμοποιηθεί σε κάτι συγκεκριμένο;
Για τα φιλανθρωπικά ιδρύματα που εδρεύουν στις Ηνωμένες Πολιτείες, συμπεριλαμβανομένου του Ιδρύματος Wikimedia, απαιτείται να τιμούν τους περιορισμούς του τίθενται από τους δωρητές. Αυτό σημαίνει ότι αν προσδιορίσετε ότι η δωρεά σας πρέπει να περιορισθεί για συγκεκριμένη χρήση, είτε θα ακολουθήσουμε την οδηγία σας είτε θα σας επιστρέψουμε την δωρεά. Αλλά πριν αποφασίσετε να το κάνετε αυτό, παρακαλούμε να λάβετε υπόψη ότι μη περιοριστικές δωρεές μας είναι πολύ περισσότερο χρήσιμες. Κάθε περιορισμός αυξάνει την διαχειριστική ένταση και τα έξοδα σχεδιασμού, και αυξάνει την εσωτερική πολυπλοκότητα.

Πίσω στην κορυφή – Δωρίστε τώρα

Γιατί υπάρχει μια ελάχιστη δωρεά;
Παρότι θέλουμε οποιοσδήποτε να μπορεί να δωρίσει και να συνεισφέρει στο Ίδρυμα Wikimedia, η επεξεργασία της δωρεάς έχει συγκεκριμένα κόστη και προμήθειες. Η ελάχιστη δωρεά καλύπτει αυτά τα κόστη και επιτρέπει στην δωρεά να φτάσει εκεί που επιθυμεί περισσότερο ο δωρητής: να υποστηρίξει την ελεύθερη και ανοικτή παγκόσμια γνώση.

Πίσω στην κορυφή – Δωρίστε τώρα

Τι μπορώ να κάνω για να σας βοηθήσω να διαδώσετε την είδηση;
Διαδώστε την είδηση με όποιο τρόπο μπορείτε! Μιλήστε στους φίλους και την οικογένειά σας. Βάλτε πλήκτρα και  banner  στο blog σας. Χρησιμοποιήστε αυτό το κείμενο ως υπογραφή στο τέλος των e-mail σας:  Οι δωρεές σας διατηρούν σε λειτουργία την Βικιπαίδεια! Υποστηρίξτε το Ίδρυμα Wikimedia σήμερα: http://www.wikimediafoundation.org/wiki/Δωρεές

Πίσω στην κορυφή – Δωρίστε τώρα

Ποιά είναι η πολιτική ιδιωτικότητας που έχετε;
Είμαστε σοβαροί με το να προστατεύουμε τα δικαιώματα ιδιωτικότητας των δωρητών μας. Παρακαλούμε δείτε την πολιτική προσωπικών δεδομένων για πλήρεις λεπτομέρειες. Σε συντομία, δεν μοιραζόμαστε, πουλάμε, ή εμπορευόμαστε την διεύθυνση e-mail σας με οποιονδήποτε.

Πίσω στην κορυφή – Δωρίστε τώρα

Πως μπορώ να επικοινωνήσω με το Ίδρυμα;
Δείτε την σελίδα Επικοινωνήστε μαζί μας για λεπτομέρειες.

Πίσω στην κορυφή – Δωρίστε τώρα